  Майя Бывальцева 2-тӥ гудырикошконэ Удмуртиын коронавирусэн черлан 172 выль учыръёсты шараязы. Висьыны усемъёс пӧлын 26 аресозь 17 пиналъёс но 65 арессэс ортчем 26 арлыдоос. Со сярысь элькунысь оперативной штаб ивортӥз. Диагноззы Ижкарын 71 улӥсьёслэн зэмаз, Глазкарын – 21 адямилэн, Можгаын но Сюмси ёросъёсын – 13, Камбарка ёросын – 11, Дэри ёросын – укмыс, Можга, Сарапул, Сьӧлта, Ува ёросъёсын – быдэн вить, Пичи Пурга ёросын – ньыль, Вавож, Якшур-Бӧдья ёросъёсын – быдэн куинь, Алнаш ёросын – кык, Сарапул, Грак ёросъёсын – быдэн одӥг. 50 адями висёнэз вормиз. Тямыс мурт кулӥз. Кышномуртъёслы 82, 83 но кыкезлы 90 арес вал, воргоронъёслы - 55, 72, 78, 80 арес Туннэ нуналлы 300 сюрс 213 адями прививка пуктӥз, со пӧлысь 210 сюрс 636 мурт кыкетӥ компонентсэ но. 2-тӥ гудырикошконлы Удмуртиын коронавирус инфекциен черлан 40 сюрс 339 учыр лабораториосын зэматэмын. 33 сюрс 659 адями йӧназ, 1 сюрс 226 адями кулӥз. Та дыре 219-эзлэн висисьёслэн тазалыксы секыт лыдъяське. Берло нуналскын коронавируслы 4 сюрс 931 эскеронъёс ортчытӥзы.  Тегъёс: Тазалык Ижкар висён Удмуртия коронавирус  